Misia (film z roku 1986)

Misia je britský film z roku 1986 o jezuitskej misii v Južnej Amerike. Scenár napísal Robert Bolt, film režíroval Roland Joffé a hlavné roly obsadili Robert De Niro a Jeremy Irons. Film získal Oscara za najlepšiu kameru a Zlatú Palmu. Zvlášť oceňovaná je aj hudba, ktorú k filmu zložil hudobný skladateľ Ennio Morricone.

Film sa odohráva v Južnej Amerike a jeho pozadím je konflikt medzi Španielskom a Portugalskom o koloniálnu nadvládu nad Južnou Amerikou. Kým na španielskom území majú jezuiti možnosť budovať svoje misie a obracať domorodcov na vieru, na portugalskom území je ich pôsobenie vnímané ako prílišná prekážka pre rozvoj otrockej práce na plantážach.

Literatúra 
 HALE, Frederick: Literary and Cinematic Representations of Jesuit Missions to the Guaraní of Paraguay, with special reference to the film and novel of 1986, the Mission. Pretoria, South Africa : University of South Africa, 1997. 369 s. [Dizertačná práca] Dostupné on-line.

Zdroj 
 

Britské filmy
Filmy z 1986